ΚΑΝΟΝΙΣΜΟΣ (ΕΟΚ) αριθ. 2747/79 ΤΗΣ ΕΠΙΤΡΟΠΗΣ της 6ης Δεκεμβρίου 1979 περί τροποποιήσεως του κανονισμού (ΕΟΚ) αριθ. 749/78 "περί προσδιορισμού της καταγωγής των κλωστοϋφαντουργικών προϊόντων των κεφαλαίων 51 και 53 έως 62 του κοινού δασμολογίου", όσον αφορά το έριον εις μάζας, τα απορρίμματα ερίου και τριχών (εκλεκτής ποιότητος και μη), εξαιρέσει των ερίων και τριχών των προερχομένων εκ της ξάνσεως νημάτων, υφασμάτων ή ρακών, τον βάμβακα εις μάζας και τας βραχείας ίνας εκ βάμβακος μη δυναμένας να κλωστοποιηθούν

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 802/68 του Συμβουλίου της 27ης Ιουνίου 1968 περί κοινού προσδιορισμού της εννοίας της καταγωγής των εμπορευμάτων(1), και ιδίως το άρθρο 14,

Εκτιμώντας:

ότι το άρθρο 1 του κανονισμού (ΕΟΚ) αριθ. 749/78 της Επιτροπής(2) προβλέπει ότι τα κλωστοϋφαντουργικά προϊόντα των κεφαλαίων 51 και 53 έως 62 του κοινού δασμολογίου θεωρούνται ότι κατάγονται εκ της χώρας όπου απετέλεσαν αντικείμενο πλήρους μεταποιήσεως κατά την έννοια του άρθρου 2 του κανονισμού αυτού ή εκ της Κοινότητος, εφ' όσον έχουν υποστεί εκεί τη μεταποίηση αυτή-

ότι το άρθρο 2 του κανονισμού (ΕΟΚ) αριθ. 749/78 προβλέπει, μεταξύ άλλων, ότι πλήρεις θεωρούνται οι κατεργασίες ή μεταποιήσεις που έχουν ως αποτέλεσμα την υπαγωγή των παραγομένων προϊόντων σε δασμολογική κλάση άλλη από εκείνη στην οποία υπάγεται καθένα από τα χρησιμοποιηθέντα προϊόντα, με την εξαίρεση, εν τούτοις, των προϊόντων που απαριθμούνται στους πίνακες Α και Β του κανονισμού αυτού, στα οποία εφαρμόζονται οι ιδιαίτερες διατάξεις των πινάκων αυτών-

ότι στην περίπτωση του ερίου εις μάζας της δασμολογικής κλάσεως ex 53.01 και των απορριμμάτων ερίου και τριχών (εκλεκτής ποιότητος και μη) εξαιρέσει των ερίων και τριχών των προερχομένων εκ της ξάνσεως νημάτων, υφασμάτων ή ρακών, της δασμολογικής κλάσεως ex 53.03 δεν υπάρχει στον κανονισμό (ΕΟΚ) αριθ. 749/78 καμία διάταξη που να προβλέπει ότι η απολίπανση ή η απανθράκωση των προϊόντων αυτών τους προσδίδει την ιδιότητα του προϊόντος καταγωγής της χώρας όπου έγιναν αυτές οι μεταποιήσεις-

ότι, στην περίπτωση της απολιπάνσεως ή της απανθρακώσεως του ερίου εις μάζας της δασμολογικής κλάσεως ex 53.01 του οποίου η αξία δεν υπερβαίνει το 50% της αξίας του ετοίμου προϊόντος, θεωρείται ότι τα προϊόντα αυτά απετέλεσαν αντικείμενο πλήρους μεταποιήσεως, η οποία συνιστά ένα σημαντικό στάδιο της κατασκευής-

ότι, στην περίπτωση της απανθρακώσεως των απορριμμάτων ερίου και τριχών (εκλεκτής ποιότητος και μη), εξαιρέσει των ερίων και τριχών των προερχομένων εκ της ξάνσεως νημάτων, υφασμάτων ή ρακών, της δασμολογικής κλάσεως ex 53.03, των οποίων η αξία δεν υπερβαίνει το 50% της αξίας του ετοίμου προϊόντος, θεωρείται ότι τα προϊόντα αυτά απετέλεσαν αντικείμενο πλήρους μεταποιήσεως η οποία συνιστά ένα σημαντικό στάδιο της κατασκευής-

ότι, στην περίπτωση του λελευκασμένου ερίου εις μάζας της δασμολογικής κλάσεως ex 55.01 και των λελευκασμένων βραχέων ινών εκ βάμβακος της δασμολογικής κλάσεως ex 55.02, δεν υφίσταται διάταξη στον κανονισμό (ΕΟΚ) αριθ. 749/78 που να προβλέπει ότι η κατασκευή των προϊόντων αυτών προσδίδει τον χαρακτήρα των προϊόντων καταγωγής της χώρας όπου έγινε η μεταποίηση-

ότι, στην περίπτωση κατασκευής λελευκασμένου βάμβακος εις μάζας, μη κτενισμένου ή λαναρισμένου, καθώς και λελευκασμένων βραχέων ινών εκ βάμβακος, για τα οποία η αξία του ακατεργάστου βάμβακος και των ακατεργάστων ινών δεν υπερβαίνει το 50% της αξίας του ετοίμου προϊόντος θεωρείται ότι τα προϊόντα αυτά απετέλεσαν αντικείμενο πλήρους μεταποιήσεως, η οποία αποτελεί ένα σημαντικό στάδιο της κατασκευής-

ότι, κατά συνέπεια, ο κανονισμός (ΕΟΚ) αριθ. 749/78 πρέπει να τροποποιηθεί-

ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Καταγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο πίνακας Β του κανονισμού (ΕΟΚ) αριθ. 749/78 τροποποιείται με την εισαγωγή των κανόνων που περιέχονται στο παράρτημα του παρόντος κανονισμού όσον αφορά ορισμένα προϊόντα που εμπίπτουν στις κλάσεις ex 53.01, ex 53.03, ex 55.01 και ex 55.02 του κοινού δασμολογίου.

Άρθρο 2

Ο παρών κανονισμός αρχίζει να ισχύει την τεσσαρακοστή πέμπτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι υποχρεωτικός ως προς όλα τα μέρη και ισχύει άμεσα σε κάθε Κράτος μέλος.

Έγινε στις Βρυξέλλες, στις 6 Δεκεμβρίου 1979.

Για την Επιτροπή

Έtienne DAVIGNON

Μέλος της Επιτροπής

(1) ΕΕ αριθ. Ν 148 της 28.6.1968, σ. 1.(2) ΕΕ αριθ. Ν 101 της 14.4.1978, σ. 7.

ΠΑΡΑΡΤΗΜΑ

"" ID="1">ex 53.01> ID="2">Εριον εις μάζας, απολελιπασμένον> ID="3">Απολίπωση ακατεργάστου ερίου του οποίου η αξία δεν υπερβαίνει το 50% της αξίας του ετοίμου προϊόντος"> ID="1">ex 53.01> ID="2">Εριον εις μάζας, απανθρακωμένον> ID="3">Απανθράκωση απολελιπασμένου ερίου του οποίου η αξία δεν υπερβαίνει το 50% της αξίας του ετοίμου προϊόντος"> ID="1">ex 53.03> ID="2">Απορρίματα ερίου και τριχών (εκλεκτής ποιότητος και μη), εξαιρέσει των ερίων και τριχών των προερχομένων εκ της ξάνσεως νημάτων, υφασμάτων ή ρακών, απανθρακωμένα> ID="3">Απανθράκωση απορριμάτων των οποίων η αξία δεν υπερβαίνει το 50% της αξίας του ετοίμου προϊόντος"> ID="1">ex 55.01> ID="2">Βάμβαξ εις μάζας, λελευκασμένος> ID="3">Κατασκευή εξ ακατεργάστου βάμβακος του οποίου η αξία δεν υπερβαίνει το 50% της αξίας του ετοίμου προϊόντος"> ID="1">ex 55.02> ID="2">Ινες βραχείες εκ βάμβακος λελευκασμένες> ID="3">Κατασκευή εξ ακατεργάστων βραχέων ινών βάμβακος των οποίων η αξία δεν υπερβαίνει το 50% της αξίας του ετοίμου προϊόντος">